staqsa lill- Ministru għall-Affarijiet Barranin: Jista' l-Ministru jinforma lill-Kamra x'pożizzjoni qed jieħu pajjiżna fil-konfront tas-sitwazzjoni pendenti fis-South Sudan u jekk kienx hemm kuntatti u diskussjonijiet ma' dan il-pajjiż? Malta qed issegwi l-iżviluppi fis-Sudan tan-nofsinhar u tingħaqad mas-sejħa internazzjonali għal-waqfien mill-ġlied bejn il-Gvern ta' dan il-pajjiż u r-ribelli. Il-Gvern Malti jkkundanna b'mod partikolari l-vjolenza etnika u l-vjolenza kontra l-popolazzjoni ċivili, kif ukoll l-ksur tad-drittijiet tal-bniedem fil-pajjiż. Malta, flimkien ma' bosta membri tal-komunita' internazzjonali taqbel li ssir inkjesta indipendenti mill-Unjoni Afrikana dwar dawn l-abbużi. Is-sitwazzjoni umanitarja hija wkoll waħda prekarja bil-figura ta' refuġjati nterni tilħaq madwar il-miljun. Malta tapprezza bis-sħiħ l-isforzi tal-Ġnus Magħquda u tal- għall-ħarsien tal-popolazzjoni ċivili kif ukoll għall-medjazzjoni bejn il-Gvern tas-South Sudan u r-ribelli. Il-Gvern Malti rrikonoxxa l-indipendenza tas-Sudan tan-nofsinhar fl-10 ta' Lulju 2011 iżda ma kienx hemm kuntatti diretti mal-Gvern ta' dan il-pajjiż.
SOUTH SUDAN – KUNTATTI U DISKUSSJONIJIET